Þann 6. júní síðastliðinn tók Hitaveita Suðurnesja fyrstu skóflustunguna fyrir endurnýjun raflagnakerfis Keflavíkurflugvallar , en verkið mun vera í höndum ÍAV , en breyta þarf raflagnakerfinu á svæðinu svo þau uppfylli íslensk lög , eigi síður en 1. október 2010 . Fyrsti áfangi verksins er endurnýjun rafdreifikerfis á iðnaðarhluta svæðisins , en einnig er áætlað að taka hluta íbúðarsvæðis í fyrsta áfanga . Fyrsta áfanga verksins mun vera lokið í september og er ráðgert að aftengja eldra dreifikerfi iðnaðarsvæðisins þann 14. nóvember þessa árs . Í beinu framhaldi verður farið í vinnu við aðra hluta svæðisins og verður verkið unnið samfellt til verkloka . Undirbúningsvinna verksins hefur staðið yfir undanfarna mánuði og hefur Verkfræðistofa Jóhanns Indriðasonar , í samstarfi við Hitaveitu Suðurnesja og Þróunarfélag Keflavíkurflugvallar , séð um hönnun nýja rafdreifikerfisins .